IMyuziyam yeYunivesithi

yaseStellenbosch iyakuvuyela ukwenza

isimemo sokuba kufakwe izicelo

ngabafundi abasele bephumelele

izidanga abaphuma kwiYunivesithi

yaseStellenbosch ukuba bathathe

inxaxheba kuthotho lweencoko

ezilungiselelwe ngezixhobo ze-

elektroniki kunye nabafundi

kwiMichigan State University

(

e-United States of America).

Abathathi-nxaxheba ekufakaneni

imilomo kwabafundi ngezixhobo

ze-elektroniki baya kufumana ithuba

elinqabileyo lokuchitha iiveki ezimbini

befunda bephangela eMichigan State

University. Injongo yezi veki zimbini

zokufunda bephangela kukunika

abafundi amathuba okukhonza

bephangela kwelinye ilizwe.

Injongo yabafundi yeencoko eziqhutywa

kwi-intanethi kukuvula iqonga

lokuphakelana ngezimvo, ukukhuthaza

ukuqondana ngokweenkcubeko

ezahlukeneyo nokukhuthaza

ukuconjululwa kokungevani kokwenene

noko kucingelwayo kusetyenziswa

ukuthetha. Ukwanda kweentshukumo

zabantu ezisehlabathini lonke njenge-

#Black Lives Matter kuye kwabangela

ukuba le ncoko isehlabathini lonke

ingxamiseke ngakumbi kunangaphambili.

I-Graduate Student Fellowship,

umanyano lwabafundi abanezidanga,

iyinxalenye ye-Ubuntu Dialogues,

iqonga lokufakan’ imilomo ngoBuntu,

iprojekti yobambiswano olubanzi

phakathi kweMyuziyam yeYunivesithi

yaseStellenbosch ne-African Studies

Center, iziko lezifundo ngobuAfrika,

eMichigan State University. Oku

kubambisana kweminyaka emithathu

kuxhaswa ngezimali yi-Andrew W.

Mellon Foundation.

Le ncoko iqhutywa kwi-intanethi

idibanisa abafundi boMzantsi Afrika

nabaseMerika abakhulele kwimimandla

eyayisakungahoywa ngokwasezimbalini.

Oku kukufakan’ imilomo kujoliswe

kwimiba yangoku ejamelene nolutsha

kummandla weAtlantiki iphela,

umzekelo, inkqubo yobuhlanga

neentshukumo eziqhubekayo

zokuphelisa futhe lobukoloniyali.

Kunika abathathi nxaxheba ithuba

lokuqhagamshelana nelokucingisisa

ngemida neeyantlukwano ezingobuzwe,

ubuhlanga, ulwimi nezinye izinto.

**Zonke izicelo zifanele zifakwe kuNatasha Coltman,**

**ncoltman@sun.ac.za ngowama-31 ku-Agasti 2020.**

**UKUFAKWA KWEZICELO :**

**Umanyano Lwabafundi Abanezidanga – 2020**

**Izicelo**

• Abafundi bee-onasi, abemastazi kunye/

 okanye abo benze izifundo zobugqirha

 kwiYunivesithi yaseStellenbosch

 nakwiMichigan State University

 bayafaneleka ukufaka izicelo zale nkqubo.

 Le ntsebenziswano yeyamacandelo

 awahlukeneyo, ivulekele abafundi

 benzululwazi yoluntu, ezomthetho,

 ubunjineli, ezamayeza nezoqoqosho.

• Sikhuthaza kakhulu abafaki-zicelo abasuka

 kwiimeko ezazisakuvalelwa amathuba

 ngaphambili ukuba bafake izicelo.

• Abafundi abangazange baphume

 eMzantsi Afrika okanye eUnited States

 bayakhuthazwa ukuba bafake izicelo.

• Abafundi bafanele babe ngababhalisele

 unyaka ka-2021 kwiYunivesithi

 yaseStellenbosch nakwiMichigan State

 University ukuze bafaneleke.

• Abafundi bafanele bafake isiphakamiso

 esifutshane esinamagama angama-500.

 Sifanele siqaqambise indlela ababuqonda

 ngayo Ubuntu. Ngaba le mbono ilifanele

 eli xesha siphila kulo kusini na?

 Ngaba zikho ezinye iindlela eziphikisana

 noBuntu?

• Abafundi bafanele bafake nee-curriculum

 vitae ezineenkcukacha ezipheleleyo.

• Abathathi nxaxheba abaphumeleleyo kuya

 kufuneka bafake ibhayografi efinyeziweyo

 engekho ngaphantsi kwesiqingatha

 sephepha nengekho ngaphezu kwephepha

 nehamba namafoto abo anerizolushini

 ephezulu. Kanti kuza kufuneka bafake

 isicelo sencwadi yokundwendwela yase-

 USA kwisithuba seeveki ezintathu

 bengenile kule nkqubo. Baya kuncediswa

 ngezimali xa befuna ezi ncwadi

 zokundwendwela.

